La Casa de Cultura acull la II Fira de Projectes Empresarials del Col·legi Juan XXIII
2025-07-24

Dijous que ve 19 de febrer, a partir de les 10 h, la Plaça de la Casa de Cultura acollirà la celebració de la II Fira de Projectes Empresarials organitzada pel Col·legi Juan XXIII, que compta amb la col·laboració de l’Institut Municipal de Cultura i Joventut de Burjassot, des de l’Agència Jove. En la mateixa, participen els alumnes del mòdul professional superior d’Administració i Finances. En el mòdul de Simulació Empresarial, des de l’inici de curs, els alumnes seleccionen una idea de negoci estudiant la seua viabilitat tècnica, econòmica i financera. Ara, aquestes idees es materialitzen en un projecte que s’ha de defensar davant possibles inversors, que són els seus propis companys de cicle, els quals compten amb 3.000€ per finançar les idees que els resulten més atractives i viables. El projecte que reba més diners, resultarà guanyador.

Així, durant el desenvolupament d’aquesta Fira, els diferents grups d’alumnes explicaran i defensaran les seues deu idees d’empresa davant els seus propis companys i també davant un comitè d’experts nomenat per l’IMCJB. El mateix estarà conformat per Antonio Collado, director de l’IMCJB, Juan Antonio Roig, jove emprenedor i Community Manager en l’IMCJB, Javier López, tècnic de CEMEF SLU, i José Luis Calleja, economista i tècnic d’administració de l’IMCJB. Així, la comissió d’experts visitarà tots els estands de la fira i s’entrevistarà amb un representant de cada projecte que els explicarà la seua proposta en dos minuts.

La Fira es podrà seguir, en directe, a Burjassot Ràdio (93.8 FM).